*Odvjetnik \_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_ , OIB\_\_\_\_\_\_\_\_\_\_\_\_\_\_\_ (u daljnjem tekstu: Odvjetnik)*

*i*

*\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_, OIB\_\_\_\_\_\_\_\_\_\_\_\_\_\_\_\_ (u daljenjem tekstu: Vježbenik)*

*u daljnjem tekstu zajedno: Ugovorne strane*

*sklopili su u \_\_\_\_\_\_\_\_\_, dana \_\_\_\_\_\_\_\_\_\_\_\_\_ godine sljedeći*

***U G O V O R O R A D U***

*Članak 1.*

*Sklapanjem ovog ugovora o radu Ugovorne strane uređuju svoja međusobna prava i obveze koja proizlaze iz radnog odnosa.*

*Članak 2.*

*Ovaj ugovor o radu sklapa se na određeno vrijeme do\_\_\_\_\_\_\_\_. \**

*Članak 3.*

*Vježbenik se zapošljava na radnom mjestu odvjetnički vježbenik.*

*Vježbenik će povjerene poslove obavljati prema svojim najboljim znanjima i mogućnostima.*

*Članak 4.*

*Vježbenik temeljem ovog ugovora otpočinje s radom dana \_\_\_\_\_\_ godine. \**

*Ugovorne strane ugovaraju probni rad u trajanju od \_\_ mjeseci, koji počinje od dana od kada je Vježbenik započeo s obavljanjem poslova odvjetničkog vježbenika\**

*Članak 5.*

*Vježbenik će poslove odvjetničkog vježbenika obavljati u sjedištu Odvjetnika, a prema potrebi i u drugim mjestima koje odredi Odvjetnik.*

*Članak 6.*

*Vježbenik će poslove odvjetničkog vježbenika obavljati u punom radnom vremenu u trajanju od 40 sati tjedno, raspoređeno u 5 radnih dana. \**

*Radno vrijeme Vježbenika počinje u \_\_\_sati, a završava u \_\_ sati.*

*Vježbenik ima pravo na odmor tijekom rada (stanku), dnevni odmor i tjedni odmor.*

*Radnik tijekom radnog dana ima pravo na odmor (stanku) u trajanju od 30 minuta, koje vrijeme se ubraja u radno vrijeme.*

*Tijekom svakog vremenskog razdoblja od 24 sata Vježbenik ima pravo na dnevni odmor u trajanju od 12 sati neprekidno.*

*Vježbenik ima pravo na tjedni odmor u pravilu subotom i nedjeljom, osim ako je u izuzetnim slučajevima, zbog potrebe posla potrebno raditi subotom i nedjeljom. U tom slučaju Odvjetnik će mu osigurati tjedni odmor neki drugi dan u tjednu, u trajanju od najmanje 24 sata neprekidno. Tjednom odmoru pribraja se dnevni odmor iz stavka 5. ovog članka.*

*Članak 7.*

*Vježbenik za rad koji obavlja za Odvjetnika ima pravo na plaću u bruto iznosu od \_\_\_\_\_\_\_\_\_\_\_\_ kn.\**

*Vježbenik ima pravo na dodatke na plaću sukladno odredbama Zakona o radu i Kolektivnog ugovora o uvjetima rada te pravima i obvezama iz radnog odnosa,  
između poslodavca i odvjetničkih vježbenika.*

*Odvjetnik će plaću za rad obavljen u prethodnom mjesecu isplaćivati najkasnije do \_\_ dana sljedećeg mjeseca.\**

*Članak 8.*

*Vježbenik ima pravo za svaku kalendarsku godinu na godišnji odmor u trajanju od 4 tjedna, pri čemu se pod tjednom podrazumijeva 5 radnih dana.*

*Za vrijeme korištenja godišnjeg odmora Vježbenik ima pravo na naknadu plaće u visini njegove prosječne mjesečne plaće u prethodna tri mjeseca prije odlaska na godišnji odmor.*

*Članak 9.\**

*Ugovorne strane utvrđuju da je Vježbenik dužan čuvati odvjetničku tajnu te da povreda čuvanja odvjetničke tajne, kao teška povreda radne dužnosti, predstavlja osobito važan razlog za prestanak radnog odnosa. Obveza čuvanja odvjetničke tajne traje i nakon prestanka radnog odnosa.*

*Članak 10.*

*Ovaj ugovor svaka strana može redovno otkazati, a ugovor može prestati i na druge načine predviđene odredbama Zakona o radu.*

*U slučaju redovnog otkaza ugovora o radu otkazni rok se određuje sukladno članku 122. Zakona o radu, a pravo na otpremninu sukladno članku 126. Zakona o radu.*

*Članak 11.*

*Na sve odnose između Odvjetnika i Vježbenika koji nisu regulirani ovim ugovorom o radu primjenjuju se odredbe Zakona o radu i Kolektivnog ugovora o uvjetima rada te pravima i obvezama iz radnog odnosa između poslodavca i odvjetničkih vježbenika.*

*Članak 12.*

*U slučaju spora nastalog u vezi primjene ovog ugovora, strane će isti nastojati mirnim putem, a ukoliko u tome ne uspiju za spor će biti nadležan stvarno nadležni sud u \_\_\_\_\_\_. \**

*Članak 13.*

*Ugovorne strane utvrđuju da je ovaj ugovor sklopljen u 4 primjerka i to dva primjerka za Odvjetnika, jedan primjerak za Vježbenika i jedan primjerak za Hrvatsku odvjetničku komoru.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_*

*ODVJETNIK VJEŽBENIK*

*Napomene:*

* *u smislu zakonskih odredbi odvjetnik/odvjetničko društvo je poslodavac, a vježbenik je radnik,*
* *uz Članak 2. – u slučaju sklapanja ugovora o radu na određeno vrijeme potrebno je navesti podatak o očekivanom trajanju ugovora (članak 15. stavak 1. točka 5. Zakona o radu – navesti datum do kojeg traje ugovor o radu ili navesti trajanje ugovora o radu u mjesecima) te voditi računa o odredbi članka 12. Zakona o radu*
* *uz Članak 4. stavak 1. – početak rada potrebno je odrediti navođenjem datuma početka rada, pri čemu najraniji ugovoreni datum stupanja na rad u svojstvu odvjetničkog vježbenika može biti osmi dan nakon sjednice Izvršnog odbora Hrvatske odvjetničke komore na kojoj je odobren upis,*
* *uz Članak 4. stavak 2. – ugovorom o radu može se ugovoriti probni rad, pri čemu probni rad ne smije trajati duže od 6 mjeseci, sukladno odredbi članka 53. stavka 2. Zakona o radu. Prema članku 53. stavku 5. Zakona o radu otkazni rok kod ugovorenog probnog rada je najmanje sedam dana. Potrebno je voditi računa i o odredbi članka 118. Zakona o radu prema kojoj se ugovor o radu sklopljen na određeno vrijeme može redovito otkazati samo ako je takva mogućnost otkazivanja predviđena ugovorom*
* *uz Članak 6. – sukladno članku II. stavku 1. Kolektivnog ugovora o uvjetima rada te pravima i obvezama iz radnog odnosa,  
  između poslodavca i odvjetničkih vježbenika radno vrijeme odvjetničkog vježbenika je 40 sati tjedno, pa odvjetnički vježbenik ne može sklopiti ugovor o radu za nepuno radno vrijeme,*
* *uz Članak 7. stavak 1. – sukladno članku IX. stavku 2. Kolektivnog ugovora o uvjetima rada te pravima i obvezama iz radnog odnosa,  
  između poslodavca i odvjetničkih vježbenika bruto (I) plaća odvjetničkog vježbenika bez položenog pravosudnog ispita ne može biti manja od 6.500,00 kn, a plaća odvjetničkog vježbenika sa položenim pravosudnim ispitom ne može biti manja od 8.000,00 kn,*
* *uz Članak 7. stavak 3. – prema odredbi članka 92. stavka 3. Zakona o radu ako kolektivnim ugovorom ili ugovorom o radu nije drukčije određeno, plaća i naknada plaće za prethodni mjesec isplaćuju se najkasnije do petnaestog dana u idućem mjesecu,*
* *uz Članak 9. – sukladno pravilu broj 33. Kodeksa odvjetničke etike odvjetnik je dužan u ugovoru o radu (zaposlenju) sa svojim zaposlenicima povredu odvjetničke tajne izričito predvidjeti kao razlog za prestanak radnog odnosa (teška povreda radne dužnosti),*
* *uz Članak 12. – prema odredbi članka 70. Zakona o parničnom postupku ako zakonom nije određena isključiva mjesna nadležnost suda stranke se mogu sporazumjeti da im u prvom stupnju sudi sud koji nije mjesno nadležan, uz uvjet da je taj sud stvarno nadležan, pa ugovorne strane mogu ugovoriti mjesnu nadležnost suda za rješavanje sporova koji proizlaze iz radnog odnosa, pod uvjetom da je taj sud stvarno nadležan*

*PREDMETNI OBRAZAC UGOVORA PREDSTAVLJA MINIMALNI SADRŽAJ UGOVORA O RADU IZMEĐU ODVJETNIKA/ODVJETNIČKOG DRUŠTVA, KAO POSLODAVCA U SMISLU ZAKONSKIH ODREDABA I ODVJETNIČKOG VJEŽBENIKA, KAO RADNIKA U SMISLU ZAKONSKIH ODREDABA, KOJI JE NUŽAN ZA ODOBRENJE UPISA U IMENIK ODVJETNIČKIH VJEŽBENIKA HOK, A UGOVORNE STRANE SU SLOBODNE SPORAZUMJETI SE I O DRUGIM ODREDBAMA KOJIMA REGULIRAJU MEĐUSOBNA PRAVA I OBVEZE KOJE PROIZLAZE IZ RADNOG ODNOSA (primjerice, zabrana ugovorne utakmice, naknada štete, zaštita osobnih podataka i sl.)*